Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: Az Alkotmánybíróság a 48/1991. (IX. 26.) AB határozatára figyelemmel [ABH 1991, 217.] – amelyben a testület
Paragraph Index: 631

2. Álláspontomat összefoglalva: a közhivatal viseléséhez való jog a közhatalom gyakorlásában való részvételre, közremûködésre, s ennek következtében a közhivatal megõrzésére is feljogosítja az állampolgárokat. Ez azonban nem jelenti az ilyen jogviszony megszüntethetetlenségét. A törvényhozó – az Alkotmány keretei között – széles körû szabadsággal rendelkezik a megszûnési okok szabályozására, így a kormánytisztviselõk jogállásáról szóló törvény megalkotását megelõzõ szabályozásnál rugalmasabban is megállapíthatja a kormánytisztviselõk felmentésének szabályait. A jogviszony-megszüntetési okok meghatározásánál figyelembe lehet venni a közhivatal viseléséhez való jognak a közhivatallal összefüggõ (objektív, külsõ) és az állampolgár adottságaival összefüggõ (szubjektív, belsõ) korlátait, illetve meg kell tartani az alapjog-korlátozás szükségességét és arányosságát. A különféle közhivatalok esetén azok rendeltetésétõl, az államszervezetben betöltött szerepétõl függõen a jogviszony megszüntetésére (felmentési okok) vonatkozóan eltérõ szabályozás létrehozható. A jelenleg kormánytisztviselõként egységesen szabályozott tisztségviselõk körén belül – például az egyes tisztséghez kapcsolódó felelõsségre, döntési jogkörökre tekintettel – is kialakítható differenciált szabályozás a felmentés vonatkozásában. Azonban az, hogy a törvény a kormánytisztviselõk teljes körére kiterjedõen lehetõvé teszi az indokolás nélküli felmentést, a közhivatal viseléséhez való alapjog aránytalan korlátozását eredményezi. Ilyen szabályozás esetén az egyébként szükséges korlátozás túllépi a megengedett, igazolható mértéket (az objektíven indokolt, valós és okszerû felmentés eseteit), a munkáltatói jogkör gyakorlójának önkényes döntésétõl teszi függõvé, hogy a kormánytisztviselõ az általa betöltött közhivatalt megtarthatja-e, ezért alkotmányellenes. Budapest, 2011. február 15. Dr. Stumpf István s. k., alkotmánybíró IX. Ha tá ro za tok Tá ra

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes